pythainlp/thai_wikipedia_clean_20230101 huggingface dataset:
ดียานา อัลวารึช ปือไรรา ดือ แมลู ดัชเชสที่ 11 แห่งกาดาวัล  (พระนามเดิม:ดอนนาดียานา อัลวารึช ปือไรรา ดือ แมลู) ประสูติเมื่อวันที่ 25 กรกฎาคม พ.ศ. 2521 เป็นธิดาของไฌมือ อัลวารึช ปือไรรา ดือ แมลู ดยุกที่ 10 แห่งกาดาวัล กับเคลาดีเนอ มาร์กรีท มารีอันเนอ ทริทซ์ โดยอาชีพก่อนเสกสมรสนั้น เธอมีอาชีพเป็นนักเขียน เธอนั้นได้สำเร็จการศึกษาจากคณะการสื่อสารระหว่างประเทศที่มหาวิทยาลัยอเมริกันแห่งปารีส ซึ่งเมื่อตอนเด็ก เธอเคยพำนัก ณ พระราชวังดยุกแห่งกาดาวัล ซึ่งเป็นพระราชวังของต้นตระกูล ทั้งนี้ธอยังเป็นนักเขียนหนังสือหลายเล่มเกี่ยวกับบุคคลที่เกี่ยวข้องกับประวัติความเป็นมาของระบอบกษัตริย์โปรตุเกสซึ่งเธอตีพิมพ์ภายใต้ชื่อ Diana de Cadaval (ดียานา ดือ กาดาวัล)
สืบทอดตำแหน่งดัชเชส.
ดียานา อัลวารึช ปือไรรา ดือ แมลู ดัชเชสที่ 11 แห่งกาดาวัล มีพี่ชายจำนวน 2 ท่านและน้องสาว 2 ท่าน แต่พี่ชายทั้ง 2 เกิดจากความสัมพันธ์นอกสมรส ทำให้พี่ชายทั้ง 2 ไม่มีสิทธิในการสืบทอดตำแหน่ง ต่อมาเมื่อบิดาของเธอถึงแก่กรรมลงเมื่ปี 2544 ตำแหน่งเป็นที่ถกเถียง ซึ่ง เจ้าชายดูอาร์ท ปิโอ ดยุกแห่งบรากันซา พระประมุขแห่งราชวงศ์โปรตุเกส ได้รองรับบรรดาศักดิ์นี้
เธอเสกสมรสกับ เจ้าชายชาลส์ ฟิลิปส์ ดยุกแห่งอ็องฌู เมื่อวันที่ 21 มิถุนายน 2551 ซึ่งเธอสืบเชื้อสายมาจาก โรเบิร์ตที่ 1 ดยุกแห่งเบอร์กันดี เมื่อเสกสมรส ทรงรับพระราชทานพระอิสริยยศ ดัชเชสแห่งอ็องฌู พระชายา พร้อมฐานันดร รอยัลไฮนีส มีพระธิดา 1 พระองค์คือ
เจ้าชายฌัก ดยุกแห่งออร์เลอ็อง
เจ้าชายฌัก ดยุกแห่งออร์เลอ็อง  ประสูติเมื่อวันที่ 25 มิถุนายน 2484 ณ ราบัต โมรอกโก เป็นพระบุตรลำดับที่ 8 และพระโอรสลำดับที่ 3 ใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา มีพระเชษฐาฝาแฝดคือ เจ้าชายมิเชล เคานต์แห่งเอเวรอ เป็นพระอนุชาใน เจ้าชายอ็องรี เคานต์แห่งปารีส และพระปิตุลา(อาชาย) ในเจ้าชายจีนส์ เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง
เจ้าชายฌัก ดยุกแห่งออร์เลอ็อง ทรงเสกสมรสกับ เจอร์เซนต์ เดอ ซาบาน โปรเตเวส เมื่อวันที่ 3 สิงหาคม 2512 ซึ่งพระชายาทรงสืบเชื้อสายมาจาก พระเจ้าเจมส์ที่ 2 แห่งอังกฤษ พระชายารับพระราชทานพระอิสริยยศ เจ้าหญิง ดัชเชสแห่งออร์เลอ็อง พระชายา มีพระบุตร คือ
เฟิร์สวิน
เฟิร์สวิน  เป็นรถเกราะป้องกันทุ่นระเบิดยานพาหนะเคลื่อนที่ทหารราบ ด้วยการเชื่อมตัวถังรูปตัววี มอโนค็อกทั้งหมด ที่ให้การปกป้องในระดับสูงต่อภัยคุกคามในสนามรบที่หลากหลาย รวมถึงทุ่นระเบิดและระเบิดแสวงเครื่อง น้ำหนักยานพาหนะรวมอยู่ที่ประมาณเก้าตันและสามารถลำเลียงกองกำลังได้ถึง 10 นายพร้อมพลขับ
บริษัทชัยเสรีคาดหวังที่จะส่งออกเฟิร์สวินไปยังลูกค้าต่างประเทศ
สำหรับปี ค.ศ. 2017 บริษัทชัยเสรีได้จัดแสดงเฟิร์สวิน 2 ในงานดีเฟนส์แอนด์ซีคิวริตี 2017
สามารถติดตั้งปืนกลขนาด 7.62 หรือ .50 มม. บนหลังคา ในขณะที่พอร์ตการยิงจัดให้ใช้อาวุธขนาดเล็กจากภายใน ส่วนระบบอาวุธระยะไกลสามารถติดตั้งได้ตามความต้องการ
เฟิร์สวินขับเคลื่อนด้วยเครื่องยนต์ดีเซลคัมมินส์ (300 แรงม้าในรูปแบบดั้งเดิม, 250 แรงม้าในรุ่นอี) ประกอบกับระบบเกียร์อัตโนมัติแอลลิสัน 3000 เอสพี (แอลลิสัน 2500 เอสพี ในรุ่นอี, ให้ความเร็วสูงสุดถึง 100 กม./ชม.) ยานพาหนะมาพร้อมกับพวงมาลัยพาวเวอร์มาตรฐาน, ระบบกันสะเทือนแบบอิสระ และยางรันแฟลต การป้องกันเชิงวิถีศาสตร์ขึ้นอยู่กับสตาแนก 4569 ระดับ 2 และการป้องกันทุ่นระเบิดถึงระดับ 3บี ภายใต้ศูนย์ตัวถัง และระดับ 4เอ ภายใต้ที่ตั้งใด ๆ
แบบต่อไปนี้ผลิตโดยบริษัทชัยเสรี:
First Win
อาเดอแลด-บล็องช์แห่งอ็องฌู
อาเดอแลด-บล็องช์แห่งอ็องฌู  (ค.ศ. 940 – ค.ศ. 1026) เป็นเคานเตสคู่สมรสแห่งเจโวด็องและฟอเรซ์, เคานเตสคู่สมรสแห่งตูลูส, เคานเตสคู่สมรสแห่งพรอว็องส์ และพระราชินีคู่สมรสแห่งอากีแตน เธอเป็นผู้สำเร็จราชการแผ่นดินแห่งเจโวด็องในคริสตทศวรรษ 960 ในช่วงที่บุตรชายยังอยู่ในวัยเยาว์ และเป็นผู้สำเร็จราชการแผ่นดินแห่งพรอว็องส์ตั้งแต่ ค.ศ. 994 ถึง ค.ศ. 999 ในช่วงที่บุตรเลี้ยงยังอยู่ในวัยเยาว์
เธอเกิดในปี ค.ศ. 940 และอาศัยอยู่ในดินแดนฝรั่งเศสที่ไม่ได้เป็นของพระมหากษัตริย์ เธอเป็นบุตรสาวของฟุลค์ที่ 2 เคานต์แห่งอ็องฌู (หรือฟุลค์ผู้ดีงาม) กับแจร์แบร์จ และเป็นน้องสาวของจูฟเฟรย์เสื้อคลุมเทา เธอเป็นรุ่นที่สามของราชวงศ์อ็องฌูแว็ง อินเกลเกอร์ ทวดของเธอซึ่งเสียชีวิตในปี ค.ศ. 888 เป็นผู้ก่อตั้งราชวงศ์อ็องฌูแว็ง
อาเดอแลด-บล็องช์แต่งงานครั้งแรกกับเอเตียง ไวส์เคานต์แห่งเจโวด็อง ในตอนนั้นเธอมีอายุไม่เกิน 15 ปี ส่วนเขาแก่กว่าเธอมาก ทั้งคู่มีบุตรด้วยกันสี่คน บุตรชายสามคนมีชีวิตรอดจนถึงวัยผู้ใหญ่ หลังเอเตียงเสียชีวิต เธอแต่งงานใหม่กับแรมง เคานต์แห่งตูลูส ทั้งคู่มีบุตรด้วยกันหนึ่งคน ต่อมาในปี ค.ศ. 982 หลังเป็นม่ายครั้งที่สอง เธอแต่งงานกับหลุยส์ พระโอรสของพระเจ้าโลแธร์แห่งฝรั่งเศส ทั้งคู่ได้รับการสวมมงกุฎเป็นกษัตริย์และพระราชินีแห่งอากีแตน ทำให้เธอยกระดับฐานะจากไวส์เคานเตสเป็นเคานเตสและเป็นพระราชินีในท้ายที่สุด แต่โชคร้ายที่การแต่งงานครั้งนี้เป็นการแต่งงานที่ไม่มีความสุข ทั้งคู่มีอายุแตกต่างกันมาก หลุยส์พระชนมายุ 15 พรรษา ส่วนอาเดอแลด-บล็องช์อายุเกิน 40 ปี ท้ายที่สุดการแต่งงานถูกประกาศให้เป็นโมฆะ ทั้งคู่ไม่มีบุตรด้วยกันและอยู่ด้วยกันไม่นาน เธอแต่งงานครั้งที่สี่ในปี ค.ศ. 984 กับกีโยมที่ 1 เคานต์แห่งพรอว็องส์ ทั้งคู่มีบุตรด้วยกันสี่คน เคานต์แห่งพรอว็องส์เสียชีวิตในปี ค.ศ. 994 หลังบวชเป็นพระที่อาวีญงได้ไม่นาน ว่ากันว่าเธอแต่งงานอีกครั้งเป็นครั้งที่ห้า แต่มีหลักฐานไม่มากพอจะพิสูจน์ได้ว่าเธอแต่งงานอีกครั้งจริงๆ
ในปี ค.ศ. 1010 พระเจ้ารอแบต์ที่ 2 แห่งฝรั่งเศสเดินทางไปโรมพร้อมกับอูเดส์ที่ 2 เคานต์แห่งบลัวส์เพื่อขอให้การแต่งงานของพระองค์กับกงสต็องส์แห่งอาร์ลส์ พระมเหสีคนที่สองซึ่งเป็นบุตรสาวของอาเดอแลด-บล็องช์กับกีโยมที่ 1 ถูกประกาศให้เป็นโมฆะ แต่สมเด็จพระสันตะปาปาเซอร์จิอุสที่ 4 ซึ่งสหายของเคานต์อ็องฌูแว็งสนับสนุนการแต่งงานครั้งนี้
อาเดอแลด-บล็องช์เสียชีวิตในปี ค.ศ. 1026 ด้วยอายุประมาณ 86 ปี เธออาจจะเสียชีวิตในอาวีญง ร่างของเธอถูกังในวิหารมงต์แมฌูร์ใกล้กับอาร์ลส์ ซึ่งในเวลานั้นถูกมองว่าเป็นสถานที่ฝังศพของคนในครอบครัวของเคานต์แห่งพรอว็องส์
เธอแต่งงานครั้งแรกในปี ค.ศ. 955 กับเอเตียง ไวส์เคานต์แห่งเจโวด็อง ทั้งคู่มีบุตรด้วยกัน คือ
เธอแต่งงานครั้งที่สองในปี ค.ศ. 975 กับแรมงที่ 3 เคานต์แห่งตูลูส ซึ่งเสียชีวิตในปี ค.ศ. 978 ทั้งคู่มีบุตรด้วยกันอย่างน้อยหนึ่งคน คือ
เธอแต่งงานครั้งที่สามกับพระเจ้าหลุยส์ที่ 5 แห่งฝรั่งเศส (ในตอนนั้นยังไม่เป็นกษัตริย์แห่งฝรั่งเศส) ทั้งคู่ได้รับการสวมมงกุฎเป็นกษัตริย์แห่งพระราชินีแห่งอากีแตน แต่การแต่งงานลงเอยด้วยการถูกประกาศให้เป็นโมฆะ
เธอแต่งงานครั้งที่สี่ในปี ค.ศ. 984 กับกีโยมที่ 1 เคานต์แห่งพรอว็องส์ ทั้งคู่มีบุตรด้วยกัน คือ
อาลิกซ์แห่งฝรั่งเศส เคาน์เตสแห่งเวอแซ็ง
อาลิกซ์แห่งฝรั่งเศส  เคานเตสแห่งเวอแซ็ง (4 ตุลาคม ค.ศ. 1160 – ค.ศ. 1220) เป็นพระธิดาของพระเจ้าหลุยส์ที่ 7 แห่งฝรั่งเศสกับพระมเหสีคนที่สอง กอนสตันซาแห่งกัสติยา
อาลิกซ์เสด็จพระราชสมภพเมื่อวันที่ 4 ตุลาคม ค.ศ. 1160 พระนามของพระองค์ถูกสะกดหลากหลายแบบ ทั้งอาลิกซ์, อลิซ, อาแดล, อาเดอแลด และอาเลส์ ทรงเป็นพระธิดาของพระเจ้าหลุยส์ที่ 7 แห่งฝรั่งเศสกับพระมเหสีคนที่สอง กอนสตันซาแห่งกัสติยา ทรงมีพระเชษฐภคินีสองคนที่เกิดจากการแต่งงานครั้งแรกของพระบิดากับอาลีเยนอร์แห่งอากีแตน และมีพระเชษฐภคินีร่วมบิดามารดาเดียวกันหนึ่งคน พระมารดาของพระองค์สิ้นพระชนม์ขณะให้กำเนิดพระองค์ หลังจากนั้นเพียงห้าสัปดาห์พระบิดาของพระองค์แต่งงานใหม่กับอาแดลแห่งช็องปาญ ทั้งคู่มีพระโอรสธิดาด้วยกันอีกสองคน หนึ่งในนั้นคือพระเจ้าฟิลิปที่ 2 แห่งฝรั่งเศส
ชีวิตในอังกฤษ.
วันที่ 6 มกราคม ค.ศ. 1169 พระเจ้าหลุยส์ที่ 7 กับพระเจ้าเฮนรีที่ 2 แห่งอังกฤษบรรลุการทำสนธิสัญญามงต์มิรายล์ หนึ่งในเงื่อนไขของสนธิสัญญาคือการหมั้นหมายของอาลิกซ์กับริชาร์ด พระโอรสของพระเจ้าเฮนรี ทรงมีสินเดิมติดตัวเป็นเคานตีแบร์รีซึ่งตั้งอยู่ระหว่างพรมแดนของตูแรนกับอากีแตน รวมถึงเคานตีอูมาลและเคานตียู พระองค์ถูกส่งตัวไปอังกฤษเพื่ออยู่ในการดูแลของพระเจ้าเฮนรี มาร์เกอริต พระเชษฐภคินีของอาลิกซ์แต่งงานกับเฮนรียุวกษัตริย์ พระโอรสคนโตของพระเจ้าเฮนรีกับอาลีเยนอร์ในเดือนสิงหาคมของปี ค.ศ. 1172
ปี ค.ศ. 1175 พระเจ้าเฮนรีเริ่มหาวิธีทำให้การแต่งงานกับอาลีเยนอร์ถูกประกาศให้เป็นโมฆะ มีข่าวลือว่าพระองค์สนใจจะแต่งงานกับอาลิกซ์เพื่อพัฒนาความสัมพันธ์ระหว่างอังกฤษกับฝรั่งเศส เมื่อโรซามุนด์ คลิฟฟอร์ด ภรรยาลับของพระองค์เสียชีวิตในช่วงปี ค.ศ. 1176 ถึง ค.ศ. 1177 มีข่าวลือว่าพระเจ้าเฮนรีเริ่มมีความสัมพันธ์ชู้สาวกับอาลิกซ์ ข่าวลือเรื่องนี้อาจถึงหูพระเจ้าหลุยส์ อาจจะโดยมาร์เกอริต พระเชษฐภคินีของอาลิกซ์ พระเจ้าหลุยส์จึงรีบยื่นคำร้องต่อสมเด็จพระสันตะปาปา ขอให้รีบทำพิธีแต่งงานให้อาลิกซ์กับริชาร์ดโดยเร็วที่สุด หากไม่มีการประกอบพิธีแต่งงาน พระเจ้าหลุยส์ขอให้สมเด็จพระสันตะปาปาลงโทษต้องห้ามแก่พระเจ้าเฮนรีและราชอาณาจักรของพระองค์ ในช่วงเวลาเดียวกันสมเด็จพระสันตะปาปาปฏิเสธคำขอของพระเจ้าเฮนรีที่ต้องการให้แต่งงานกับอาลีเยนอร์แห่งอากีแตนถูกประกาศเป็นโมฆะ และแจ้งว่าพระองค์กำลังส่งผู้แทนไปอังกฤษประกอบพิธีแต่งงานให้อาลิกซ์ มิฉะนั้นพระองค์จะลงโทษต้องห้ามแก่ดินแดนของพระเจ้าเฮนรี แต่สุดท้ายทั้งคู่ก็ยังคงอยู่ด้วยกันและมีข่าวลือว่าอาลิกซ์มีบุตรกับพระองค์
เมื่อพระเจ้าเฮนรีที่ 2 สิ้นพระชนม์ในวันที่ 6 กรกฎาคม ค.ศ. 1189 อาลิกซ์อยู่ในการดูแลของอาลีเยนอร์แห่งอากีแตนในสภาพกึ่งถูกกักบริเวณที่วินเชสเตอร์ พระองค์มีพระชนมายุ 29 พรรษาและอยู่ในสถานะที่ไม่มั่นคง อาลีเยนอร์ไม่คิดจะให้พระองค์แต่งงานกับริชาร์ดซึ่งกลายเป็นกษัตริย์คนใหม่ของอังกฤษในชื่อพระเจ้าริชาร์ดที่ 1
เดือนกุมภาพันธ์ ค.ศ. 1190 อาลีเยนอร์ล่องเรือไปนอร์ม็องดีเพื่อสมทบกับพระเจ้าริชาร์ดโดยพาอาลิกซ์ไปด้วย อาลิกซ์ถูกกักตัวไว้ในรูอ็องในสภาพกึ่งนักโทษ พระเจ้าริชาร์ดกับอาลีเยนอร์หาทางสานสัมพันธไมตรีกับราชอาณาจักรนาวาร์เพื่อรักษามณฑลทางใต้ไว้ในช่วงที่พระเจ้าริชาร์ดเดินทางไปทำสงครามครูเสด พระเจ้าซันโชที่ 6 แห่งนาวาร์มีพระธิดาที่อยู่ในวัยพร้อมแต่งงานชื่อว่าเบเรงเกลา เมื่อพระเจ้าริชาร์ดแต่งงานกับเบเรงเกลาโดยไม่ได้ล้มเลิกการหมั้นหมายกับอาลิกซ์ ข่าวลือเรื่องที่อาลิกซ์เป็นภรรยาลับของพระบิดาของพระองค์ยิ่งได้รับการเติมเชื้อไฟ
เดินทางกลับฝรั่งเศส.
พระเจ้าฟิลิป พระอนุชาของอาลิกซ์ซึ่งเป็นกษัตริย์คนปัจจุบันของฝรั่งเศสเสนอให้อาลิกซ์แต่งงานกับเจ้าชายจอห์น พระอนุชาของพระเจ้าริชาร์ด แต่เรื่องนี้ถูกทันทานโดยอาลีเยนอร์ พระเจ้าฟิลิปพยายามจะยึดรูอ็องและปลดปล่อยอาลิกซ์เป็นอิสระ แต่ทำไม่สำเร็จ เดือนสิงหาคมของปี ค.ศ. 1195 ในที่สุดพระเจ้าริชาร์ดก็ยอมรามือให้อาลิกซ์กลับไปหาพระอนุชา พระองค์ถูกจับแต่งงานกับกีโยมที่ 4 แตลวาส์ เคานต์แห่งปงธิเยอในวันที่ 20 สิงหาคม ค.ศ. 1195 ซึ่งทรงแก่กว่าเขา 18 ปี
อาลิกซ์กับกีโยมมีบุตรสาวด้วยกันสองคน คือ
ทั้งคู่มีบุตรชายหนึ่งคนชื่อฌ็องซึ่งเสียชีวิตตั้งแต่แรกเกิด
พระองค์ใช้ชีวิตที่เหลืออย่างสงบสุขและสิ้นพระชนม์ราวปี ค.ศ. 1220
การรุกบอลติก
การรุกบอลติก ยังเป็นที่รู้จักกันคือ การรุกทางยุทธศาสตร์บอลติก หมายถึง การทัพระหว่างแนวรบด้านเหนือของกองทัพแดงและกองทัพเยอรมันกลุ่มเหนือในรัฐบอลติกในช่วงฤดูใบไม้ร่วงปี ค.ศ. 1944 ผลของการสู้รบคือ การแบ่งแยกและโอบล้อมกองทัพกลุ่มเหนือในคูรแลนด์พ็อกเก็ต และโซเวียตได้เข้ายึดครองรัฐบอลติกอีกครั้ง
การรุกเพ็ตซาโม–คิร์เคเนส
การรุกเพ็ตซาโม–คิร์เคเนส  เป็นการรุกทางทหารครั้งสำคัญในช่วงสงครามโลกครั้งที่สอง เกิดขึ้นโดยกองทัพแดงเข้าปะทะกับกองทัพเยอรมัน ในปี ค.ศ. 1944 ในทางตอนเหนือของฟินแลนด์และนอร์เวย์ การรุกครั้งนี้ได้เอาชนะเหนือกองทัพเยอรมันในอาร์กติก, ได้ขับไล่พวกเขากลับเข้าไปในนอร์เวย์ และได้ถูกเรียกว่า "Tenth Shock" โดยสตาลิน ต่อมาการขับไล่กองทัพเยอรมันจากทางตอนเหนือที่เป็นส่วนหนึ่งของนอร์เวย์และได้ยึดแร่นิกเกิลจากเหมือง Pechengsky/เพ็ตซาโม
Petsamo–Kirkenes Offensive
ฮอร์โมนควบคุมการเจริญเติบโต
ฮอร์โมนควบคุมการเจริญเติบโต (Growth hormone; GH) หรือ โซมาโททรอพิน (somatotropin) เป็นเปปไทด์ฮอร์โมนที่กระตุ้นการเจริญเติบโต การสร้างเซลล์ในมนุษย์และสัตว์อื่น ๆ จึงถือได้ว่าเป็นส่วนสำคัญในการเจริญเติบโตของมนุษย์ ในเชิงเคมีนั้น เป็น 191-กรดอะมิโน, พอลิเปปไทด์สายเดี่ยว ที่สังเคราะห์ เก็บ และหลั่งโดยเซลล์โซมาโททรอปิกในปีกแนวนอนของต่อมใต้สมองส่วนหน้า
GH เป็นฮอร์โมนความเครียด (stress hormone) ที่กระตุ้นการผลิต IGF-1 และเพิ่มระดับความเข้มข้นของกลูโคสและกรดไขมัน
โกรวท์ฮอร์โมนในมนุษย์จะเรียกว่า hGH (ย่อมากจาก Human Growth Hormone) ซึ่งมีรูปแบบหนึ่งที่มีความแตกต่างอันเกิดจากrecombinant DNA เรียกว่า โซมาทรอพิน ซึ่งถูกใช้เป็นยารักษาโรคเกี่ยวกับการเจริญเจิบโตในเด็กและการขาดโกรวท์ฮอร์โมนในผู้ใหญ่ ถึงแม้ว่าจะเป็นยาที่ถูกกฎหมายแต่ไม่เคยมีการทดลองเชิงคลินิกเรื่องความปลอดภัยกับสารเหล่านี้เลย จนถึงปัจจุบันนี้ยังถือกันว่าเป็นฮอร์โมนที่ซับซ้อนมาก ๆ และยังเต็มไปด้วยปริศนามากมายสำหรับนักวิทยาศาสตร์
การปลดปล่อยฟินน์มาร์ก
การปลดปล่อยฟินน์มาร์ก เป็นปฏิบัติการทางทหาร ยืดเยื้อจากวันที่ 23 ตุลาคม ค.ศ. 1944 จนกระทั่งวันที่ 26 เมษายน ค.ศ. 1945 ซึ่งกองทัพโซเวียตและกองทัพนอร์เวย์ต่างได้เข้ามาแย่งชิงการควบคุมฟินน์มาร์ก ทางตอนเหนือของประเทศนอร์เวย์จากเยอรมนี จุดเริ่มต้นด้วยการรุกครั้งสำคัญของโซเวียต เมื่อคีร์คิเนสได้รับการปลดปล่อย
ทะนุกิ
ตระกูลทะเกะดะ
มินะโมะโตะ โนะ ทะเมะโยะชิ
ยุคโคะฟุง
การเจริญเติบโตทางเศรษฐกิจ
ระบำเทพบันเทิง
ระบำเทพบันเทิง เป็นระบำที่ประดิษฐ์ขึ้นใหม่ เมื่อปี พ.ศ. ๒๔๙๙ เพื่อแทรกในละครในเรื่องอิเหนา ตอน ลมหอบ เป็นระบำเทพบุตร และนางฟ้า ฟ้อนรำบำเรอองค์ปะตาระกาหลา ประดิษฐ์ท่ารำโดย หม่อมศุภลักษณ์ ภัทรนาวิก (หม่อมต่วน) และอาจารย์ลมุล ยมะคุปต์ ประพันธ์คำร้องประกอบเพลงแขกเชิญเจ้าและยะวาเร็วโดย ศาสตราจารย์มนตรี ตราโมท
เหล่าข้าพระบาท
ขอวโรกาส เทวฤทธิ์อดิศร
ขอฟ้อนกรายรำร่ายถวายกร
บำเรอปิ่นอมรปะตาระกาหลา
ผู้ทรงพระคุณ
ยิ่งบุญบารมีเพื่อเทวบดี
สุขสมรมยาเถลิงเทพพระสิมา
พิมานสำราญฤทัย
สุรศักดิ์ประสิทธิ์
สุรฤทธิ์กำจาย
ทรงสราญพระกาย
ทรงสบายพระทัย
ถวายอินทรีย์ต่างมาลีบูชา
ถวายดวงตาต่างปทีปจำรัสไข
ถ้อยคำอำไพต่างธูปหอมจุณจันทน์
ถวายดวงจิตอัญชลิตวรคุณ
ที่ทรงการุณย์ผองข้ามาแต่บรรพ์
ถวายชีวันรองบาทจนบรรลัย
ร่วมกันร้องทำนองลำนำ
มาฟ้อนมารำให้รื่นเริงใจ (ซ้ำ)
ให้พร้อมให้เพรียงเรียงประดับ
เปลี่ยนสับท่วงทีหนีไล่
เวียนไปได้จังหวะกัน
อัปสรฟ้อนส่ายกรีดกรายออกมา
ฝ่ายฝูงเทวาทำท่ากางกั้น (ซ้ำ)
เข้าทอดสนิทไม่บิดไม่ผัน (ซ้ำ)
ผูกพัน ผูกพันสุขเกษม
ปลื้มเปรมปลื้มเปรมปรีดา
มิสเตอร์อินเตอร์เนชันแนล 2017
ซีรีส์ลูกผู้ชาย
โกรวท์ ฮอร์โมน
รังสิ สานกิ่งทอง (เกิด 4 มกราคม พ.ศ. 2536) เป็นนักแสดงชาวไทย สังกัดสถานีโทรทัศน์ไทยทีวีสีช่อง 3 รังสิยังได้ทำกิจการโปรดักชันเฮาส์ในชื่อ FILMMOTION 55 ร่วมกับนัทธวัชร์ แก้วบัวสาย
รังสิ เกิดเมื่อวันที่ 4 มกราคม พ.ศ. 2536 ที่กรุงเทพมหานคร เป็นลูกชายคนเล็กและมีพี่สาว 1 คน ที่บ้านทำธุรกิจส่งออกเสื้อผ้าเด็ก กับทำรีสอร์ตชื่อ เดอะ ปาซ เขาใหญ่ รังสิจบชั้นมัธยมศึกษาที่ Waldorf school of Garden City สหรัฐอเมริกา และปริญญาตรีจากวิทยาลัยนานาชาติ สาขาวิชาการผลิตภาพยนตร์ มหาวิทยาลัยมหิดล ได้มีโอกาสฝึกงานกับค่ายจีทีเอช ในช่วงเปิดกล้องภาพยนตร์เรื่อง "รัก 7 ปี ดี 7 หน"
เส้นทางในวงการบันเทิงเริ่มมาจากการทำงานเบื้องหลัง และเป็นพิธีกรรายการ "สวัสดี STATION" หลังจากนั้นรังสิได้ก้าวเข้ามาเป็นนักแสดงกับทางช่อง 3 กับบทบาทพระเอกเต็มตัวเรื่องแรกในละครซีรีส์ชุด "ลูกผู้ชาย" ตอน เพชร ในบทบาท "เพชร" คู่กับ อิษยา ฮอสุวรรณ การแสดงเรื่องนี้รังสิรับบทบู๊หลายฉาก จึงต้องไปเรียนมวย เรียนทักษะการต่อสู้ โดยแสดงเองร้อยละ 95 ของฉากบู๊
มิกาเอลา เคาน์เตสแห่งปารีส
มิกาเอลา เคาน์เตสแห่งปารีส  ประสูติเมื่อวันที่ 30 เมษายน ค.ศ. 1938 ณ จังหวัดอาลีเย ประเทศฝรั่งเศส เป็นบุตรีของ หลุยส์ มักซิมาเลียโน และ อันโทเนีย บารอนเนสที่ 4 แห่งซานคาลอส ตระกูลทางฝ่ายพระบิดาของพระองค์เป็นสามัญชนประกอบธุรกิจการค้ามาตั้งแต่ราวปี ค.ศ. 1598 และย้ายเข้ามาตั้งรกรากที่จังหวัดอาลีเย เมื่อปี ค.ศ. 1815 ส่วนพระมารดาของพระองค์นั้น สืบเชื้อสายมาจากขุนนางชั้นผู้ใหญ่ของประเทศฝรั่งเศสในช่วงศตวรรษที่ 18
พระองค์ทรงเริ่มอาชีพผ่านทางวิทยุในฝรั่งเศส ต่อมาทรงทำงานให้กับเอเจนซี-กลุ่มโฆษณาขนาดใหญ่ทั้งในมาดริด และในปารีส ในปี ค.ศ. 1978 ถึงเดือนพฤษภาคม ค.ศ. 1981 ต่อมาเมื่อทรงงานเก่ง พระองค์ทรงเป็นผู้รับผิดชอบในการสื่อสารของรัฐมนตรีว่าการกระทรวงและกรรมการอาวุโสในคณะรัฐมนตรีของรัฐมนตรีว่าการกระทรวง ในสมัยรัฐบาล เรย์มอนด์ แบร์ ต่อมาทรงงานเป็นพนักงานของสมาคมวิจัยโรคมะเร็งเป็นเวลาหนึ่งปีในปี ค.ศ. 1982
พระองค์ทรงเสกสมรสครั้งแรกกับ จีนส์ โรเบิร์ต เบิฟ งานแต่งงานเกิดขึ้นใน ค.ศ. 1961 ทั้งคู่มีบุตรเพียงคนเดียวคือ อาแล็กซี เบิฟ ก่อนจะหย่าร้างกันใน ค.ศ. 1984 ซึ่งบุตรสาวในอยู่ในความดูแลของพระสวามีคนแรก แต่ช่วงหลัง บุตรสาวได้มาอยู่กับพระองค์เป็นครั้งราว ต่อมา พระองค์ทรงเสกสมรสกับ เจ้าชายอ็องรี เคานต์แห่งปารีส พระอิสริยยศขณะนั้นคือ เจ้าชายอ็องรี เคานต์แห่งเคลมอนต์ พระโอรสใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา ซึ่งการเสกสมรสครั้งนี้ พระบิดาของพระสวามีไม่ทรงเห็นขอบด้วยเท่าไรนัก เนื่องจากมิกาเอลา เป็นแม่ม่ายลูกติด เคยแต่งงานมาก่อน กลัวว่าจะมิเป็นที่เคารพนับถือของพระราชวงศ์ออร์เลอ็อง และประชาชน ส่งผลให้คะแนนความนิยมลดลง แต่ถึงอย่างไรพระมารดาของเจ้าชายอ็องรี เคานต์แห่งเคมอนต์ มิได้มีพระกระแสอะไร โดยยินยอมให้เสกสมรสกัน ว่ากันว่า เจ้าหญิงอิซาเบลนั้น ทรงถูกพระชะตาพระสุณิษาพระองค์นี้มาก ทำให้พระองค์โปรดปรานเป็นที่สุด งานเสกสมรสจัดขึ้น โดยมทรงนามลำลองว่า มิกาเอลา เดอ ออร์เลอ็อง ต่อมาเมื่อพระสวามี สืบพระอิสริยยศแทนพระบิดา พระองค์จึงมีพระอิสริยยศที่ เจ้าหญิงแห่งฝรั่งเศส เคาน์เตสแห่งปารีส เจ้าหญิงแห่งออร์เลอ็อง พระชายา พร้อมฐานันดร รอยัลไฮเนส แต่การเสกสมรสครั้งนี้ มิได้มีพระบุตรร่วมกัน
จนเมื่อวันที่ 21 มกราคม ค.ศ. 2019 เจ้าชายอ็องรี เคานต์แห่งปารีส พระสวามีสิ้นพระชนม์ลงด้วยพระชันษา 85 ปี ทำให้พระโอรสคือ ฌ็อง เคานต์แห่งปารีส พระโอรสสืบพระอิสริยยศ มิกานา เคาน์เตสแห่งปารีส จึงมีพระนามและพระอิสริยยศใหม่นับแต่วันนั้นคือ เฮอร์รอยัลไฮนีส มิกาเอลา เจ้าหญิงแห่งฝรั่งเศส เจ้าหญิงแห่งออร์เลอ็อง ดัชเชสม่ายแห่งฝรั่งเศส เคาน์เตสม่ายแห่งปารีส ว่ากันว่า พระองค์ทรงมีพระดำรัสหลังจากพระสวามีสิ้นพระชนม์ว่า
ถึงแม้พระสวามีของพระองค์จะจากไป แต่พระราชวงศ์ทุกพระองค์ก็ยังทรงเคารพ นับถือมิกาเอลาเสมอ เนื่องด้วยทรงเป็นพระราชวงศ์ชั้นผู้ใหญ่และอาวุโส หลังจากนี้สำนักพระราชวังแห่งออร์เลอ็อง แถลงการณ์ว่า มิกาเอลามีพระประสงค์จะกลับไปประทับ ณ จังหวัดอาลีเย สถานที่ประสูติของพระองค์ แต่ถูกข้าราชบริพานคัดค้านและทูลว่า ทรงมีพระชันษามาก หากจะเสด็จไปไหนพระองค์เดียวเกรงไม่สะดวก ทูลของท่านประทับต่อไป มิกาเอลา ก็ทรงยินยอม
เป็นที่รู้จักในฐานะเคาน์เตสแห่งปารีสและความนิยมของพระองค์กับประชาชน.
พระกรณียากิจของพระองค์นั้น เน้นการดูแลความทุกข์-สุข ของประชาชน โดยทรงรับองค์กรเกี่ยวกับยาเสพติดและอาชีพของแม่บ้านในประเทศ โดยมีแม่บ้านในองค์กรกว่า 5 ล้านคน พระองค์ทรงใช้เงินส่วนพระองค์จำนวน 5 ล้านฟรังก์ เพื่อก่อตั้งองค์กรนี้ใจกลางกรุงปารีส เมืองหลวงของประเทศ โดยใน ค.ศ. 1981 พระองค์ได้รับมรดกจากพระมารดาของพระองค์ที่พระองค์ทรงมิรับมาตลอด แต่พระเชษฐาได้ทูลขอพระองค์ให้รับไว้ เพื่อความสบายใจของพระเชษฐา พระองค์ได้รับเงินจำนวน 20 ล้านฟรังก์ และที่ดินจำนวน 5 ไร่ พระองค์เลยนำเงินไปสร้างองค์กรต่างๆในพระอุปถัมภ์ ทำให้ประชาชนฝรั่งเศส ให้ความเคารพและนับถือพระองค์ มิกาเอลา เคาน์เตสแห่งฝรั่งเศส ทรงเคยเสด็จไปเยี่ยมประชาชนฝรั่งเศสแถวตะเข็บชายแดน ทำให้ความมนิยมของพระองค์เพิ่มขึ้นอย่างเร็ว ทำให้ภาพลักษณ์ของพระองค์และพระราชวงศ์ออร์เลอ็อง มีความนิยมขึ้นมาทันที ต่อมาเมื่อ ค.ศ. 2016 พระองค์ออกมาปฏิเสธข้อกล่าวหาที่ทีคนใส่ร้ายว่าพระองค์ทรงใช้เงินของราชวงศ์ไปกว่า 100 ล้านฟรังก์ไปกับการซื้อเครื่องประดับ พลอย เพชร และของมีค่ามาประดับพระองค์และพระตำหนัก ซึ่งข่าวนี้ก็มิได้ทำให้พระองค์ถูกลดลความนิยมลงเลย เพราะประชาชนให้ความเชื่อใจและเชื่อมั่นพระองค์มาตลอด พระองค์ได้ออกมาแถลงการณ์ว่า
นางกำลังของพระองค์ได้ออกมาให้ความคิดเห็นว่า
ความนิยมของพระองค์มิลดลง พระองค์จึงประกอบพระกรณียากิจมาตลอด พระองค์ได้เสด็จประพาสประเทศต่างๆในฐานะพระราชวงศ์ และทรงฉลองพระองค์ในสไตล์เจ้าหญิง ฉลองพระองค์ทุกชุดนั้น เป็นเงินปันผลจากกิจการทางฝ่ายพระบิดาที่พระเชษฐาทูลถวายให้ทุกเดือน เดือนละ 50,000-80,000 ฟรังก์ ในขณะที่เงินรายปีของพระองค์ที่พระราชวังถวายนั้น พระองค์ทรงนำไปปรับปรุง และพัฒนาประเทศมาตลอด โดยเงินที่พระเชษฐาถวายนั้นมาจาก เงินที่เก็บจากค่าเช่าที่ดิน ไร่นา และเงินในกิจการร้านค้าในจังหวีดอาลีเย
ด้วยทรงมีพระบิดาทางการค้า พระองค์จึงมีความชำนาญด้านการค้าของประเทศ พระองค์เคยเป็นทูตการค้าระหว่างปี ค.ศ. 2003 - ค.ศ. 2012 โดยพระองค์ทรงเก่งหลายภาษา เช่น อังดฤษ สเปน โปรตุเกส ดัตซ์ และภาษาในกลุ่มประเทศนอร์ดิก โดยพระองค์เสด็จไปประพาสที่ไหนหรือเสด็จในฐานะพระราชวงศ์ที่ใด พระองค์จะนำของที่สมาคมแม่บ้านทำไปขาย โดยติดต่อทางนางกำนัล และจัดส่งขาย ทำให้มีรายได้เข้าสมาคมเป็นจำนวนมาก
การเสด็จเยือนต่างประเทศ.
เคาน์เตสแห่งปารีสนั้น ทรงมีพระอัจฉริยภาพในด้านการต่างประเทศและด้านการทูต พระองค์เสด็จเยือนต่างประเทศทั้งสิ้น 6 ครั้ง ดังนี้
หลังจากนั้นเสด็จเยือนต่างประเทศ จำนวน 6 ครั้งของพระองค์นั้น ก็มิมีการเสด็จเยือนต่างประเทศใดอีก เนื่องจากพระพลานามัยของพระองค์เองและภาระหน้าที่ที่ต้องทำงานเพื่อประเทศชาติ ดังพระดำรัส
โกปาอาเมริกา 2019 กลุ่มเอ
บราซิล พบ โบลิเวีย.
โบลิเวีย พบ เปรู.
เปรู พบ บราซิล.
โบลิเวีย พบ เวเนซุเอลา.
คะแนนแฟร์เพลย์จะถูกนำมาใช้ในฐานะเงื่อนไขการตัดสินการเข้ารอบถ้าโดยรวมและสถิติเฮดทูเฮดของแต่ละทีมเสมอกัน. โดยคิดคะแนนขึ้นอยู่กับจำนวนใบเหลืองและจำนวนใบแดงที่ได้รับในแต่ละนัดของทุกกลุ่มทั้งหมดดังต่อไปนี้:
วอลเลย์บอลชายชิงแชมป์เอเชีย 2019
วอลเลย์บอลชายชิงแชมป์เอเชีย 2019  จะเป็นการแข่งขันครั้งที่ 20 ของวอลเลย์บอลชายชิงแชมป์เอเชีย จัดขึ้นโดยสมาพันธ์วอลเลย์บอลเอเชีย ซึ่งมีกำหนดจัดขึ้นที่เตหะราน ประเทศอิหร่าน ระหว่างวันที่ 13 – 21 กันยายน ค.ศ. 2019
การจับสลากแบ่งกลุ่มอาศัยอันดับจากวอลเลย์บอลชายชิงแชมป์เอเชีย 2017 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 8 ทีมที่เหลือได้ทำการจับฉลากเมื่อวันที่ 19 กุมภาพันธ์ ค.ศ. 2019 ณ โรงแรมดุสิต ปริ๊นเซส ศรีนครินทร์ กรุงเทพมหานคร ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว ยกเว้นเจ้าภาพอันดับที่ 5
กระปรอกสิงห์
กระปรอกสิงห์  หรือ ลิ้นผีไม้ เป็นเฟิร์นอิงอาศัย เหง้าสีน้ำตาลเข้ม รูปขอบขนานแกมรูปสามเหลี่ยม เส้นผ่านศูนย์กลาง 3-7 มิลลิเมตร ยาวประมาณ 1 มิลลิเมตร ใบรูปขอบขนานถึงรูปใบหอก ยาว 20-80 เซนติเมตร โคนใบสอบ แผ่ออกเป็นครีบบนก้านใบ ขอบใบเรียบ แผ่นใบหนาเป็นมัน ก้านใบสีเขียวหรือสีน้ำตาลอ่อน ยาว 1-13 เซนติเมตร โคนมีเกล็ดสีน้ำตาล กลุ่มอับสปอร์เรียงกระจัดกระจายทั่วทั้งแผ่นใบด้านล่างหรือครึ่งหนึ่งของแผ่นใบด้านปลาย ไม่มีเยื่อคลุมกลุ่มอับสปอร์
กระปรอกสิงห์เป็นเฟิร์นที่มีถิ่นกำเนิดในแอฟริกา, เอเชียและออสตราเลเซีย น้ำคั้นจากใบใช้เป็นยาระบายอย่างอ่อน, ขับปัสสาวะและสมานแผล
เจ้าชายโฟลฌัก ดยุกแห่งอูมาเล
เจ้าชายโฟลฌัก ดยุกแห่งอูมาเล  ประสูติเมื่อวันที่ 9 กรกฎาคม 2517 เป็นพระโอรสพระองค์เล็กใน เจ้าชายฌัก ดยุกแห่งออร์เลอ็อง และ เจอร์เซนต์ เดอ ซาบาน โปรเตเวส เป็นพระภาติยะใน เจ้าชายอ็องรี เคานต์แห่งปารีส และพระญาติชั้นที่ 1 ใน เจ้าชายจีนส์ เคานต์แห่งปารีส พระประมุขแห่งราชวงศ์ออร์เลอ็องพระองค์ปัจจุบัน ทรงมีพระภคินีและพระเชษฐาร่วมพระบิดาพระมารดาคือ เจ้าหญิงไดอานา เคาน์เตสหม้ายแห่งนอยลิส และ เจ้าชายชาลส์ หลุยส์ ดยุกแห่งชาร์ท ด้านชีวิตครอบครัวพระองค์นั้นมิได้เสกสมรส
พรรคพลังพลเมืองไทย
เจ้าชายชาลส์ หลุยส์ ดยุกแห่งชาร์ท
เจ้าชายชาลส์ หลุยส์ ดยุกแห่งชาร์ท  ประสูติเมื่อวันที่ 28 กรกฎาคม 2515 เป็นพระโอรสพระองค์กลางใน เจ้าชายฌัก ดยุกแห่งออร์เลอ็อง และ เจอร์เซนต์ เดอ ซาบาน โปรเตเวส เป็นพระภาติยะใน เจ้าชายอ็องรี เคานต์แห่งปารีส และพระญาติชั้นที่ 1 ใน เจ้าชายจีนส์ เคานต์แห่งปารีส พระประมุขแห่งราชวงศ์ออร์เลอ็องพระองค์ปัจจุบัน ทรงมีพระภคินีและพระอนุชาร่วมพระบิดาพระมารดาคือ เจ้าหญิงไดอานา เคาน์เตสหม้ายแห่งนอยลิส และ เจ้าชายโฟลฌัก ดยุกแห่งอูมาเล เมื่อทรงเจริญพระชันษามากขึ้น ทรงเข้าเรียนโรงเรียนนายร้อยทหารแห่งอเมริกัน พระองค์ทรงอยู่ในพระอิสริยยศ ดยุกแห่งชาร์ท มาตั้งแต่ประสูติ
พระองค์ทรงเสกสมรสกับ อีเลียนา มาโนส พระญาติใน อัสปาซียา มาโนส เมื่อวันที่ 21 มิถุนายน 2540 และวันที่ 28 มิถุนายน ปีเดียวกัน ทรงเข้าพิธีเสกสมรสทางศาสนาตามพระราชประเพณีของฝรั่งเศส โดยมีพระบรมวงศานุวงศ์ฝรั่งเศสหลายพระองค์เข้าร่วม ทั้งนี้พระชายาของพระองค์เป็นพระญาติของ อัสปาซียา มาโนส และเป็นพระญาติชั้นที่ 2 ใน อาเลกซานดาร์ คาราจอร์เจวิช เจ้าฟ้าชายผู้พิทักษ์ราชบัลลังก์แห่งยูโกสลาเวีย พระองค์ปัจจุบัน ทั้ง 2 มีพระบุตรดังนี้
เทศมณฑลโบร์โชด-ออบออูย-แซ็มเปลน
เทศมณฑลโบร์โชด-ออบออูย-แซ็มเปลน  เป็นเทศมณฑลในฮังการีตะวันออกเฉียงเหนือ ตั้งอยู่ติดชายแดนกับประเทศสโลวาเกีย มีเมืองหลักคือมิชโกลส์
เทศมณฑลโบร์โชด-ออบออูย-แซ็มเปลน เป็นเทศมณฑลที่เป็นอันดับที่สองของฮังการีทั้งในขนาด (รองจากเทศมณฑลบาช-กิชกุน) และประชากร (หลังรองเทศมณฑลแป็ชต์)
การรุกเพ็ตซาโมและคิร์เคเนส
คาร์ล ลาเกอร์เฟ็ลท์
คาร์ล อ็อทโท ลาเกอร์เฟ็ลท์ (; 10 กันยายน ค.ศ. 1933 – 19 กุมภาพันธ์ ค.ศ. 2019) เป็นนักออกแบบแฟชั่น ศิลปิน ช่างภาพ และนักวาดการ์ตูนชาวเยอรมัน เขาเป็นที่รู้จักในฐานะผู้อำนวยการฝ่ายสร้างสรรค์ของชาเนลซึ่งเป็นบริษัทแฟชั่นของฝรั่งเศสตั้งแต่ปี ค.ศ. 1983 จนกระทั่งเขาเสียชีวิต และเป็นผู้อำนวยการฝ่ายสร้างสรรค์ของเฟนดีซึ่งเป็นบริษัทแฟชั่นขนสัตว์ของอิตาลี และยังเคยร่วมมือกับโครงการด้านแฟชั่นและศิลปะหลายโครงการ
การก่อการร้ายในประเทศไทย
เหตุก่อการร้ายในประเทศไทยส่วนมากเกี่ยวเนื่องกับความไม่สงบในชายแดนภาคใต้ของประเทศไทย ซึ่งเกิดขึ้นมาเป็นศตวรรษ ในขณะที่เหตุก่อการร้ายในบริเวณอื่น ๆ ของประเทศ เช่น กรุงเทพมหานคร ถือว่าพบได้ยาก
เรื่องปรัมปรา
เรื่องปรัมปรา  หมายถึง เรื่องราวเกี่ยวกับกิจกรรมของสิ่งมีอำนาจเหนือธรรมชาติ หรือเป็นความเชื่อในรูปของการบรรยายเกี่ยวกับต้นกำเนิดของพิธีกรรมทางศาสนา ธรรมเนียมทางสังคม ความเป็นมาของเผ่าพันธุ์หรือปรากฏการณ์ธรรมชาติ
ในสาขาวิชาปรัชญา เรื่องปรัมปราหมายถึงเรื่องเล่าที่เล่าสืบกันมาเกี่ยวกับสิ่งที่มีอำนาจเหนือธรรมชาติที่เชื่อว่าแฝงความคิดทางปรัชญาหรือต้นกำเนิดของความเชื่อทางศาสนาสังคม หรือปรากฏการณ์ไว้เบื้องหลัง
ญะฮันนัม
ญะฮันนัม  ในศาสนาอิสลามมักสื่อถึงสถานที่ลงโทษผู้ปฏิเสธศรัทธาในชีวิตหลังความตาย การลงโทษจะหนักหรือไม่นั้น ขึ้นอยู่กับบาปกรรมที่ทำตอนยังมีชีวิต ส่วนในอัลกุรอาน ญะฮันนัมมักถูกอ้างอิงในชื่อ "อันนาร" ( ("ไฟ")), "ญะฮีม" ( ("ไฟที่ลุกโชน")), "ฮุฏอมะฮ์" ( ("สิ่งที่แตกเป็นชิ้นๆ")), "ฮาวิยะฮ์" ( ("เหวลึก")), "ละซอ" , "ซะอีร์" ( ("ประกายไฟ")), "ซะก็อร"  และเป็นชื่อของประตูนรกต่าง ๆ
ชาวมุสลิมส่วนใหญ่รู้เรื่องนี้มาจากคำภีร์อัลกุรอาน รายงานจากEinar Thomassen นักวิชาการที่พบข้อมูลเกี่ยวกับญะฮันนัม/นรกอยู่เกือบ 500 แห่ง (โดยมีชื่อที่แตกต่างกัน) ในอัลกุรอาน
ในอัลกุรอานได้กล่าวถึงนรกไว้หลายแบบ "อัน-นาร" (ไฟ) ถูกใช้ไป 125 ครั้ง, "ญะฮันนัม" 77 ครั้ง, "ญะฮีม" (ประกายไฟ) 26 ครั้ง และอธิบายถึงคุณลักษณะของนรกไว้หลายแบบ เช่น มีความโหดร้าย, น้ำเดือด ลมร้อน และควันดำ เสียงตะคอกและเสียงน้ำเดือด ซึ่งทำให้ผู้อยู่ในนั้นหมดหวังและร้องไห้ ผิวที่ถูกไหม้ถูกเปลี่ยนเป็นผิวใหม่เพือที่จะได้รับการลงโทษอย่างเจ็บปวด, การดื่มน้ำที่เป็นหนอง และความตายปรากฏทุกด้านแต่พวกเขากลับไม่ตาย พวกเขาถูกขึงด้วยโซ่ยาว 70 ศอก ใส่เสื้อที่ทำมาจากไฟ และมีไฟล้อมรอบหน้าของพวกเขา แล้วถูกราดน้ำเดือดไว้บนหัว ทำให้ผิวหนังและสิ่งที่อยู่ด้านในละลาย และถูกแขวนด้วยตะขอเหล็กเพื่อที่จะดึงพวกเขากลับถ้าพวกเขาพยายามที่จะหนี พวกเขายอมรับการทำผิด และการวิงวอนขอการให้อภัยนั้นไม่เป็นที่ตอบรับ
มีการอธิบายถึงญะฮันนัมว่า มันอยู่ใต้สวรรค์ มี 7 ประตู แต่ละประตูจะมีไว้สำหรับกลุ่มหนึ่งของผู้ทำบาป. ในอัลกุรอานได้กล่าวถึงผู้ทำความผิดที่ "ถูกลงโทษตามผลกรรมที่ตนก่อไว้" ส่วนพวกหน้าไหว้หลัวหลอกจะอยู่ในนรกชั้นที่ต่ำที่สุด
ภาพลักษณ์ของญะฮันนัม.